
24-TA-111: Noteikumu projekts (Grozījumi)
Grozījumi Ministru kabineta 2023. gada 12. septembra noteikumos Nr. 529 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība" īstenošanas noteikumi"

	Noteikumu (grozījumu) projekts
 Grozījumi Ministru kabineta 2023. gada 12. septembra noteikumos Nr. 529 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība" īstenošanas noteikumi"
	Iebildums
Latvijas Tirdzniecības un rūpniecības kamera pauž iebildumu par noteikumu projekta 53.punktu.

Spēkā esošā redakcija nosaka, ka projekta vadības izmaksas, tai skaitā darba devēja valsts sociālās apdrošināšanas obligātās iemaksas, nepārsniedz 20% no kopējām projekta iesniegumā apstiprinātajām izmaksām.
Grozījumi paredz samazināt projektu vadībai pieejamo summu, nosakot, ka projekta vadības izmaksas, tai skaitā darba devēja valsts sociālās apdrošināšanas obligātās iemaksas, nepārsniedz 20% no Atveseļošanās noturības mehānisma plāna finansējuma.
Piedāvātā redakcija
Tas nozīmē, ka īsi pēc projektu iesniegšanas būs kardināli jāmaina plānotā projektu vadības struktūra un jāgroza budžets, jo samazināsies projekta vadībai pieejamais finansējums, vai arī ievērojami jāpalielina asociāciju līdzfinansējums projektu vadības izmaksu segšanai.
	Kristīne Robežniece (LTRK)



